Diari Oficial de la Generalitat Valenciana


Sumari del DOGV 8672, del 07-11-2019 (2019/10983)

RESOLUCIÓ de 4 de novembre de 2019, del conseller d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8672

Data del DOGV
:   07-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10390


Data del document
:   04-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * concurs administratiu

RESOLUCIÓ de 4 de novembre de 2019, del conseller d'Educació, Cultura i Esport, per la qual s'aprova la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2018-2019. [2019/10449]  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependents de la Conselleria d'Educació i va establir una nova classificació dels centres públics docents.  
La Resolució de 20 de novembre de 2017, del conseller d'Educació, Investigació, Cultura i Esport, especifica els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017.  
L'última resolució que classifica els centres públics docents dependents de la Conselleria d'Educació, Cultura i Esport és la que es va publicar el 2 de juliol de 2019. No obstant això, l'atenció a les necessitats educatives del curs escolar 2018-2019 ha motivat la posada en marxa de nous centres educatius que, prèviament, no han sigut classificats a efectes retributius. Així mateix, en alguns centres s'han produït variacions que modifiquen el resultat de la seua classificació per al curs 2018-2019, per la qual cosa es fa necessari tornar a detallar la relació de tots els centres amb la classificació corresponent al curs 2018-2019.  
  
Per tot això, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana (DOGV 2657, 31.12.1995), a proposta de la Direcció General de Centres Docents i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
  
Primer  
Aprovar la classificació, a efectes retributius, dels centres públics docents dependents de la Conselleria d'Educació, Cultura i Esport per al curs 2018-2019, d'acord amb el detall especificat en els següents annexos a aquesta resolució:  
- Annex I: Classificació de centres públics d'Educació Infantil I cicle, Educació Infantil i Primària, centres específics d'Educació Especial i centres d'Educació de Persones Adultes on no s'impartisca segon nivell del cicle II d'ensenyaments d'Educació de Persones Adultes, desglossat per províncies.  
- Annex II: Classificació de centres públics d'Educació Secundària (IES i seccions), de Formació Professional, d'ensenyaments d'idiomes (escoles oficials d'idiomes), d'Ensenyaments Esportius, d'ensenyaments artístics (conservatoris professionals), d'educació a distància i d'Educació de Persones Adultes on s'impartisca segon nivell del cicle II d'ensenyaments d'Educació de Persones Adultes, desglossat per províncies.  
- Annex III: Rectificacions en la classificació referents a cursos anteriors.  
  
Segon  
La present resolució produirà efectes des de l'inici del curs escolar 2018-2019.  
Les direccions territorials d'Educació, Cultura i Esport compliran el que disposa aquesta resolució procedint a l'acreditació o, si és el cas, reintegrament de les diferències resultants.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució posa fi a la via administrativa, i contra aquesta es podrà recórrer potestativament en reposició o bé es podrà interposar de forma directa un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de notificar-se.  
  
València, 4 de novembre de 2019.- El conseller d'Educació, Cultura i Esport: Vicent Marzà i Ibáñez.